Courteney Coxová

Courteney Bass Coxová (neprechýlene Courteney Bass Cox; * 15. jún 1964, Birmingham, Alabama, USA) je americká filmová a televízna herečka. Jej najznámejšou úlohou bola postava Monicy Gellerovej v seriáli Priatelia.

 Detsvo a mladosť 
Coxová sa narodila v Birminghame v štáte Alabama. Je dcérou obchodníka Richarda Lewisa Coxa a Courteney Copeland. Má dve staršie sestry menom Virginia a Dorothy a staršieho brata Richarda Jr. Študovala na Mountain Brook High School, neskôr študovala architektúru na Mount Vernon College vo Washingtone, D.C, ktorú neukončila, namiesto toho sa rozhodla odcestovať do New Yorku a začať s kariérou modelky a herečky.

 Kariéra 
Jej kariéra sa rozbehla v roku 1984, keď bola spomedzi 500 adeptiek obsadená do videoklipu Brucea Springsteena „Dancing in the Dark“. Objavila sa v niekoľkých reklamách (ako napr. Noxzema, Maybelline či Tampax). Tiež účinkovala v niekoľkých seriáloch ako Family Ties z roku 1982 či Murder, She Wrote z roku 1984.

V roku 1994 sa objavila v komédii Ace Ventura: Pet Detective, kde hrala po boku komika Jima Carreyho. V rovnaký rok dostala ponuku od režiséra sitkomu Priatelia na úlohu Rachel Green, ktorú odmietla a prijala postavu Monicy, do ktorej ju aj obsadili. Postava Monicy Geller sa stala jej najznámejšou a najslávnejšou úlohou, počas celých 10 sérií (natáčanie sa skončilo v roku 2004). Podľa Guinessovej knihy rekordov (2005) sa Coxová spoločne s jej hereckými kolegyňami zo seriálu (Jennifer Aniston a Lisa Kudrow) stali najlepšie platenými televíznymi herečkami všetkých čias (750 000 dolárov za epizódu). 

V roku 1996 bola obsadená do úlohy reportérky Gale Weathers vo filme Scream, rovnako aj jeho druhej a tretej časti. Počas natáčania sa Coxová spoznala so svojim budúcim manželom Davidom Arquetteom. Nakoniec si úlohu Gale zopakovala aj po štvrtý krát, a to v roku 2011, v Scream 4.

Po skončení seriálu Priatelia v roku 2004 dostala ponuku hrať v seriáli Zúfalé manželky, kde mala hrať postavu Susan Mayer. Coxová túto ponuku odmietla kvôli tehotenstvu a nahradila ju herečka Teri Hatcher. 

V roku 2004 si zahrala v dráme November, o rok neskôr sa objavila po boku Adama Sandlera v komédii The Longest Yard. 

V roku 2007 si znovu zopakovala postavu bulvárnej novinárky, tentoraz však v seriáli Dirt, ktorý spoločne režírovala aj so svojím manželom Davidom. Seriál bol však zrušený krátko po druhej sérii. V júli 2008 bolo oznámené prostredníctvom Entertaiment Weekly, že Coxová prijala úlohu v troch epizódach seriálu Scrubs. 

V roku 2009 si zahrala hlavnú postavu v seriály Cougar Town. Seriál mal veľký úspech a od skončenia seriálu Priatelia je to aj jeden z úspešných seriálov, na ktorých Coxová pracovala. V tretej sérii mala možnosť režírovať dve z pätnástich epizód. Seriál sa prestal natáčať v roku 2015. Za svoj herecký výkon získala v roku 2010 nomináciu na Zlatý glóbus. Objavila sa tiež v seriáli Web Therapy, v ktorom hrá hlavnú postavu Lisa Kudrow, jej herecká kolegyňa zo seriálu Priatelia. 

V júni 2012 režírovala televízny film Talhotblond, v ktorom si tiež zahrala menšiu rolu. V roku 2016 potvrdila svoju účasť na filme Mothers and Daughters, kde hrá po boku herečiek ako Sharon Stone, Susan Sarandon, Selma Blair či Christina Ricci.  

Od roku 2019 uvádza televíznu reláciu 9 Months with Courteney Cox, ktorá hovorí o tom, ako rôzne americké páry prežívajú obdobie tehotenstva a tiež poukazuje na rôzne chvíle a momenty matky pred narodením dieťaťa.

V roku 2020 sa Coxová objavila v dokumentárnom seriáli Last Chance U. Spoločne s Gregom Kinnearom si zahrala v televíznom seriáli Shining Vale. V rovnakom roku potvrdila svoju účasť spoločne so svojimi hereckými kolegami zo seriálu Priatelia, že sa objaví v televíznom filme, ktorý by mal mať premiéru v septembri 2020. V júli 2020 Coxová potvrdila svoju rolu Gale Weathers v piatej časti filmu Vreskot, ktorý režírujú Matt Bettinelli-Olpin a Tyler Gillett. Film mal premiéru v januári 2022. Tvorcovia piatej časti sa rozhodli natočiť aj šiestu časť, kde sa Coxová znovu objaví po boku hercov z predchádzajúcej časti, ako sú Jenna Ortegová, Melissa Barrera či Jasmin Savoy-Brown. Coxová získala cenu MTV Movie & TV Awards v kategórii "Najlepší súboj" za film Vreskot 6. 

Dňa 27. februára 2023 Coxová odhalila svoju hviezdu na Hollywoodskom chodníku slávy.  

 Súkromný život 
V roku 1989 sa spoznala s hercom Michaelom Keatonom, s ktorým chodila päť a pol roka. Počas natáčania filmu Scream sa Coxová spoznala s Davidom Arquetteom. Spoločne začali chodiť počas natáčania druhej časti a krátko pred začatím natáčania tretej časti sa zosobášili dňa 12. júna 1999 v Grace Catedhral v San Francsiscu. Majú spolu dcéru Coco, ktorá sa narodila v júni 2004. Coxová priznala, že šesť mesiacov po pôrode trpela popôrodnou depresiou, tiež pred pôrodom Coco niekoľkokrát otehotnela ale potratila, preto jej tehotenstvo spoločne s manželom tajili. Krstnou matkou Coco je herečka Jennifer Aniston.  

Spoločne s jej manželom je riaditeľkou produkcie Coquette Productions, ktorá sa podieľa na niekoľkých filmoch. 

Dňa 11. októbra 2011 bolo potvrdené, že Coxová a Arquette spolu už nežijú, v roku 2012 požiadal Arquette o rozvod, ktorý sa uskutočnil v máji 2013. 

V júni 2014 potvrdila  na sociálnej sieti Twitter svoj vzťah so spevákom Johnnym McDaidom zo skupiny Snow Patrol. V otázke svadby je Coxová skeptická, vyjadruje sa, že je vydatá v srdci.

 Filmografia 

 Film 
RokNázovSlovenský názovRolaPoznámky1987Down TwistedTarah1987Masters of the UniverseVládcovia vesmíruJulie Winston1988Cocoon: The ReturnZámotok 2: NávratSara1990Shaking the TreeKathleen1990Mr. DestinyPán OsudJewel Jagger1991Blue DesertLisa Roberts1992The Opposite Sex and How to Live with ThemMuži a to druhé pohlavieCarrie Davenport1994Ace Ventura: Pet DetectiveAce Ventura: Zvierací detektívMelissa Robinson1996ScreamVreskotGale Weathers1997CommandmentsRachel Luce1997Scream 2Vreskot 2Gale Weathers1999The RunnerKarina2000Scream 3Vreskot 3Gale Weathers20013000 Miles to Graceland3000 míľ na útekuCybil Waingrow2001The Shrink Is InSamantha CrumbTiež výkonná producentka2001Get Well SoonLily Charles2004NovemberSophie Jacobs2005The Longest YardZa mrežamiLena2006BarnyardMedzi nami zvieratamiDaisy the Cow (hlas)2006ZoomZOOM: Akadémia pre superhrdinovMarsha Holloway2006The TripperDog Lover HippieTiež výkonná producentka2008Alien Love TriangleAliceKrátky film2008The Monday Before ThanksgivingCeceKrátky film; tiež režisérka a scenáristka2008Bedtime StoriesWendy2008The Butler's in LoveKrátky film; výkonná producentka2011Scream 4Vreskot 4Gale Weathers-Riley2012Got Rights?CelebrityKrátky film2014Just Before I GoRežisérka a producentka2016Mothers and DaughtersBeth2020You Cannot Kill David ArquetteSamu sebaDokument2022ScreamGale Weathers-Riley

 Televízia 
RokNázovSlovenský názovRolaPoznámky1984As the World TurnsBunnyEpizóda: „1.5000“1985Code Name: FoxfireFlight Attendant/Amy2 epizódy1985 – 1986Misfits of ScienceGloria DinalloHlavná rola; 16 epizód1986The Love BoatCarolEpizóda: „Daredevil/Picture Me a Spy/Sleeper“1986Sylvan in ParadiseLucy AppleTelevízny film1986Murder, She WroteTo je vražda, napísalaCarol Bannister2 epizódy1987If It's Tuesday, It Still Must Be BelgiumHana WyskockiTelevízny film1987I'll Be Home for ChristmasNora BundyTelevízny film1987 – 1989Family TiesLauren MillerVedľajšia rola; 19 epizód1989Roxanne: The Prize PulitzerJacquie KimberlyTelevízny film1989Till We Meet AgainMarie-Frederique 'Freddy' de Lancel2 epizódy1990Curiosity KillsGwenTelevízny film1991Morton & HayesPrincess LucyEpizóda: „Oafs Overboard“1992Battling for BabyKatherineTelevízny film1992Dream OnAlishaEpizóda: „Come and Knock on Our Door...“1993The Trouble with LarryGabriella EasdenVedľajšia úloha; 7 epizód1994SeinfeldSeinfeldMerylEpizóda: „The Wife“1994 – 2004FriendsPriateliaMonica GellerHlavná rola; 236 epizód1995Sketch Artist II: Hands That SeeEmmy O'ConnerTelevízny film1995The Larry Sanders ShowSamu sebaEpizóda: „Larry's Big Idea“1995Saturday Night LiveSaturday Night LiveSamu seba / HostEpizóda: „Courteney Cox/Dave Matthews Band“1999Happily Every After: Fairy Tales for Every ChildEmerald Salt Pork (hlas)Epizóda: „Three Little Pigs“2000WCW Monday NitroSamu sebaEpizóda: „#5.33“2003MADtvSamu sebaEpizóda: „#9.3“2004Mix It Up4 epizódy; výkonná producentka2005RehabTaylor KennedyNepredaný pilotný diel; tiež výkonná producentka2005Dirt SquirrelTelevízny film; výkonná producentka2005Talk Show DiariesTelevízny film; výkonná producentka2005The MidNightly NewsTelevízny film; výkonná producentka2005 – 2007Daisy Does America8 epizód; výkonná producentka2007 – 2008DirtLucy SpillerHlavná rola; 20 epizód
Tiež výkonná producentka2009 – 2015Cougar TownMesto žienJules CobbHlavná rola; 102 epizód
Tiež režisérka a výkonná producentka2009ScrubsScrubsDr. Maddox3 epizódy2009Web TherapySerena DuVallInternetový seriál; 3 epizódy2011Web TherapySerena DuVallEpizóda: „Psychic Analysis“2011Private PracticeWomanEpizóda: „Step One“2012TalhotBlondAmandaTelevízny film; tiež režisérka a producentka2013Go OnTaliaEpizóda: „Matchup Problems“2013TripaholicsTelevízny film; výkonná producentka2014 – 2016Drunk HistoryEdith Wilson2 epizódy2014 – 2017Celebrity Name GameSamu seba14 epizód; tiež výkonná producentka2015Barely FamousSamu sebaEpizóda: „Favorite Socks"2016Charity CaseHaileyNepredaný pilotný diel; tiež výkonná producentka2016Running Wild with Bear GryllsSamu sebaEpizóda: „Courteney Cox“2017Who Do You Think You Are?Samu sebaEpizóda: „Courteney Cox“2017Off Camera with Sam JonesSamu sebaEpizóda: „Courteney Cox“2017The Gong ShowSamu sebaEpizóda: „Will Arnett/Courteney Cox/Isla Fisher“2018ShamelessJen WagnerEpizóda: „Face It, You're Gorgeous“2019 – 20209 Months with Courteney CoxSamu seba/moderátorka20 epizód; tiež tvorca a výkonná producentka2020Modern FamilyModerná rodinaSamu sebaEpizóda: „The Prescott“2020Celebrity Escape RoomSamu sebaRed Nose Day špeciál2021The One Where They Got Back TogetherSamu sebaTelevízny špeciál; tiež výkonná producentkaTBAShining ValeShining ValePatricia „Pat“ PhelpsHlavná rola; pilotný dielTBALast Chance UBrittany WagnerHlavná rola; tiež výkonná producentka

 Videoklipy 
RokNázovUmelecRolaPoznámky1984„Dancing in the Dark“Bruce SpringsteenMladá žena1995„I'll Be There for You“The RembrandtsMonica Geller1995„Good Intentions“Toad the Wet SprocketŽena1996„A Long December“Counting CrowsŽena2021Courteney CoxConnor PriceCourteney CoxObjavila sa na začiatku a 10 minút pred koncom

 Iné projekty 

 Referencie 

 Externé odkazy 



 Courteney Cox na FDb.cz
 Oficiálny profil na Twitteri

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Televízni producenti USA
Kategória:Filmoví producenti USA
Kategória:Filmové režisérky USA
Kategória:Modelky USA
Kategória:Absolventi George Washington University
Kategória:Osobnosti USA írskeho pôvodu
Kategória:Osobnosti z Birminghamu (Alabama)
Kategória:Hollywoodsky chodník slávy